text: Tardes de Ball celebra la Diada de Sant Jordi — Benestar Social - Serveis i Recursos - La Paeria - Ajuntament de Lleida
  Esteu aquí: Inici › Serveis Especialitzats › Activitats per a la gent gran i promoció del voluntariat › Notícies › Tardes de Ball celebra la Diada de Sant Jordi
  L'activitat Tardes de Ball ha celebrat avui la Diada de Sant Jordi. L'alcalde de Lleida, Àngel Ros, ha saludat els balladors que han assistit a la sessió d'avui al River Cafè dels Camps Elisis i els ha desitjat una bona festa del llibre i de la rosa dissabte. Igualment, s'ha sumat al desig d'una bona jornada el president de la Coordinadora de jubilats, Josep Pueyo.
  Tardes de Ball permet als assistents passar una bona estona alhora que es fa activitat física per mantenir-se en forma. Les sessions que formen el programa són animades de forma alternativa per les orquestres Frenesí, Glacé i Grup 43. Avui la sessió ha estat amenitzada per Grup 43.
  Les sessions es fan els dijous, a les 17.30 h, i l'entrada és gratuïta. Dijous que ve es farà l'última sessió que inclourà concurs de ball. La parella guanyadora es donarà a conèixer en el Ball de Festa Major de la Gent Gran, el dia 5 de maig, a les 17 h, al pavelló 3 de Fira de Lleida.
  El cartell que promou les Tardes de Ball a la ciutat es fa per mitjà d'un concurs amb els alumnes de Gràfica Publicitària de l'Escola d'Art Municipal Leandre Cristòfol. Zoraida Grande Farelo és la guanyadora de la imatge escollida enguany, que és la 24a edició